**proiect**

|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**cu privire la aprobarea proiectului de lege**

**pentru modificarea unor acte normative**

Guvernul

**HOTĂRĂŞTE:**

Se aprobă și se prezintă Parlamentului spre examinare proiectul de Lege pentru modificarea unor acte normative.

**PRIM-MINISTRU**

**Contrasemnează**

**Ministrul finanțelor**

**Ministrul justiției**

 Proiect

**L E G E**

**pentru modificarea unor acte normative**

Parlamentul adoptă prezenta lege organică.

**Art. I.** –Codul fiscal al Republicii Moldova nr. 1163/1997 (republicat în Monitorul Oficial al Republicii Moldova, ediție specială din 08.02.2007), cu modificările ulterioare, se modifică după cum urmează:

1. La articolul 21 alineatul (2), cuvintele „nestatal calificat” se substituie cu cuvântul „facultativ”.
2. La Titlul II Capitolul 10, denumirea va avea următorul cuprins: „IMPOZITAREA FONDURILOR DE PENSII FACULTATIVE”.
3. Articolul 64 va avea următorul cuprins:

**„Articolul 64.** Fondurile de pensii facultative

Se consideră fonduri de pensii facultative fondurile care sânt create şi care activează în baza Legii nr.198/2020 privind fondurile de pensii facultative.”.

4. La articolul 66 alineatul (1) și alineatul (2), cuvintele „fondul nestatal de pensii” se substituie cu cuvintele „fondurile de pensii facultative”.

5. La articolul 68, în denumire și în text, cuvintele „fondului nestatal de pensii” se substituie cu cuvintele „fondului de pensii facultative”.

6. La articolul 69:

în denumire și la alineatele (2) și (3), cuvintele „nestatal calificat de pensii” se substituie cu cuvintele „de pensii facultative”;

alineatul (1) se abrogă.

7. La articolul 71 alineatul (1), litera p) va avea următorul cuprins:

„p) plățile efectuate de fondurile de pensii facultative rezidente;”.

8. La articolul 103 alineatul (1) punctul 12), litera f) va avea următorul cuprins:

„f) serviciile legate de administrarea organismelor de plasament colectiv și fondurilor de pensii facultative;”.

 **Art. II.** – La articolul 24 din Legea nr.1164/1997 pentru punerea în aplicare a titlurilor I şi II ale Codului fiscal (republicată în Monitorul Oficial al Republicii Moldova, ediție specială din 08.02.2007), alineatul (232) se abrogă.

**Art. III.** – La Anexa din Legea nr.1325/1997 pentru aprobarea Clasificatorului general al legislației (Monitorul Oficial al Republicii Moldova, 1998, nr.47-48, art.344), cuvintele „Fonduri nestatale de pensii” se substituie cu cuvintele „Fonduri de pensii facultative”.

**Art. IV.** – Legea nr.192/1998 privind Comisia Națională a Pieței Financiare (republicată în Monitorul Oficial al Republicii Moldova, 2007, nr. 117-126BIS),cu modificările ulterioare,se modifică după cum urmează:

1. La articolul 4 alineatul (2), cuvintele „fondurile nestatale de pensii” se substituie cu cuvintele „fondurile de pensii facultative cu administratorii acestora”.
2. La articolul 6 alineatul (1) litera h) liniuța a patra, cuvintele „plăţile fondurilor nestatale de pensii” se substituie cu cuvintele „plăţile fondurilor de pensii facultative achitate de administratorii acestora”.

**Art. V.** – La articolul 6 alineatul (5) din Legea nr.1418/2000 cu privire la grupele financiar-industriale (Monitorul Oficial al Republicii Moldova, 2001, nr.27-28, art.90), cu modificările ulterioare, cuvintele „fonduri nestatale de pensii și ” se exclud.

 **Art. VI.** – Articolul 24511 din Codul penal al Republicii Moldova nr. 985/2002 (republicat în Monitorul Oficial al Republicii Moldova, 2009, nr.72-74, art.195), cu modificările ulterioare, se modifică după cum urmează:

1. În denumire, cuvintele „fondurilor nestatale de pensii” se substituie cu cuvintele „fondurilor de pensii facultative”.

2. La alineatul (1):

 cuvintele „fondurilor nestatale de pensii” se substituie cu cuvintele „fondurilor de pensii facultative”;

 litera a) va avea următorul cuprins:

„a) prezentarea unor informaţii eronate sau refuzul de a prezenta informaţii despre starea activului personal;”;

 literele e), f) și g) vor avea următorul cuprins:

„e) netransferarea de către angajator a contribuțiilor;

f) divulgarea către persoane terțe a informaţiei privind starea activelor personale a participanților sau beneficiarilor;

g) acţiunea premeditată a administratorului, depozitarului activelor fondului sau entității de audit, ce a cauzat prejudicii participanților sau beneficiarilor la fond,”.

 **Art. VII.** – La articolul 2 alineatul (2) din Legea nr.407/2006 cu privire la asigurări (Monitorul Oficial al Republicii Moldova, 2007, nr.47-49, art.213), cu modificările ulterioare, cuvintele „fondurilor nestatale de pensii” se substituie cu cuvintele „fondurilor de pensii facultative”.

**Art. VIII.** – Legea contabilității nr.113/2007 (republicată în Monitorul Oficial al Republicii Moldova, 2014, nr.27-34, art.61), cu modificările ulterioare, se modifică după cum urmează:

1. La articolul 3 alineatul (1), la noțiunea *„entitate de interes public”* textul „un fond nestatal de pensii,” se exclude.

2. La articolul 15 alineatul (5), cuvintele „și a fondurilor nestatale de pensii” se exclud.

**Art. IX.** – La articolul 7 alineatul (1) litera c) din Legea nr.220/2007 privind înregistrarea de stat a persoanelor juridice și a întreprinzătorilor individuali(Monitorul Oficial al Republicii Moldova, 2007, nr.184-187, art.711), cu modificările ulterioare, cuvintele „fondurile nestatale de pensii” se substituie cu cuvintele „societățile de pensii”.

**Art. X.** – Articolul 3101 din Codul contravențional al Republicii Moldova nr. 218/2008 (republicat în Monitorul Oficial al Republicii Moldova, 2017, nr.78-84, art.100), cu modificările ulterioare, va avea următorul cuprins:

**„Articolul 3101.** Încălcarea legislaţiei privind activitatea fondurilor de pensii facultative

(1) Nerespectarea de către administrator a condiţiilor de licențiere, a normelor de prudență financiară stabilite prin lege şi prin actele normative ale Comisiei Naţionale a Pieţei Financiare,

se sancţionează cu amendă de la 30 la 180 de unităţi convenţionale.

(2) Nerespectarea de către administrator a formelor de raportare, stabilite de legislaţie, a termenelor de publicare şi de prezentare Comisiei Naţionale a Pieţei Financiare a rapoartelor, neprezentarea sau prezentarea tardivă a rapoartelor şi/sau prezentarea rapoartelor în volum incomplet sau conţinînd date eronate, precum şi nerespectarea altor obligaţii referitoare la raportare și dezvăluire a informaţiei în cazurile prevăzute de lege și actele normative ale Comisiei Naţionale a Pieţei Financiare,

se sancţionează cu amendă de la 30 la 180 de unităţi convenţionale.

(3) Prezentarea de către administrator a unor informaţii eronate sau refuzul de a prezenta informaţii despre starea activului personal; prezentarea de către participant sau beneficiar a unor documente false sau întocmite greşit în vederea primirii înainte de termen a mijloacelor acumulate; însuşirea, în temeiul unor documente false sau întocmite greşit, a mijloacelor acumulate în fond; divulgarea către persoane terțe a informaţiei privind starea activelor personale a participanților sau beneficiarilor; acţiunea premeditată a administratorului, depozitarului activelor fondului sau entității de audit, ce a cauzat prejudicii participanților sau beneficiarilor,

se sancţionează cu amendă de la 30 la 300 de unităţi convenţionale.

(4) Încălcarea de către administrator a regulilor de investire a activelor stabilite de lege și actele normative ale Comisiei Naţionale a Pieţei Financiare,

se sancţionează cu amendă de la 30 la 60 de unităţi convenţionale.

(5) Refuzul administratorului, la solicitarea Comisiei Naţionale a Pieţei Financiare, să pună la dispoziţia acesteia informaţii şi documente necesare în exercitarea funcţiilor ei de supraveghere şi control sau prezentarea acestora în volum incomplet sau conţinînd date neveridice,

se sancţionează cu amendă de la 18 la 90 de unităţi convenţionale.

(6) Prezentarea de către actuar a calculelor actuare, estimărilor şi concluziilor incorecte sau inexacte, precum şi divulgarea informaţiei confidenţiale,

se sancţionează cu amendă de la 24 la 120 de unităţi convenţionale.

(7) Neaplicarea sau aplicarea necorespunzătoare de către persoanele cu funcţie de răspundere ale administratorului a măsurilor de redresare financiară, stabilite de Comisia Naţională a Pieţei Financiare,

se sancţionează cu amendă de la 24 la 150 de unităţi convenţionale,

(8) Netransferarea de către angajator a contribuțiilor în termenul stabilit de contractul individual de aderare; nerespectarea de către administrator a termenelor legale sau a obligaţiilor de plată a mijloacelor acumulate în cazurile stabilite de lege și actele normative ale Comisiei Naţionale a Pieţei Financiare, inclusiv în cazul transferului participantului la un alt fond de pensii facultative,

se sancţionează cu amendă de la 50 la 100 de unităţi convenţionale aplicată persoanei juridice.

(9) Majorarea, fără avizul prealabil al Comisiei Naţionale a Pieţei Financiare, a participaţiei calificate din capitalul social al societății de pensii peste 10%, 20%, 33% sau 50% din acţiunile cu drept de vot ale acestuia,

se sancţionează cu amendă de la 30 la 48 de unităţi convenţionale.

(10) Reducerea, fără avizul prealabil al Comisiei Naţionale a Pieţei Financiare, a participaţiei calificate din capitalul social al societății de pensii sub nivelul de 10%, 20%, 33% sau 50% din acţiunile cu drept de vot ale acestuia,

se sancţionează cu amendă de la 30 la 42 de unităţi convenţionale.”.

 **Art. XI**. –La Anexa nr.1 compartimentul I, poziția 20 din Legea nr.160/2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr. 170-175, art.494), cu modificările ulterioare, cuvintele „Licență pentru activitatea de gestiune a activelor fondurilor nestatale de pensii” se substituie cu cuvintele „Licență pentru activitatea de administrare a fondurilor de pensii facultative.”.

**Art. XII**. – La articolul 6 alineatul (1) noțiunea *„entitate de interes public*” litera a) dinLegea nr.171/2012 privind piața de capital (Monitorul Oficial al Republicii Moldova, 2012, nr.193-197, art.665), cu modificările ulterioare, cuvintele „un fond de pensii facultativ” se exclud.

**Art. XIII.** – Legea nr.179/2016 cu privire la întreprinderile mici și mijlocii (Monitorul Oficial al Republicii Moldova, 2016, nr.306-313, art.651), cu modificările ulterioare, se modifică după cum urmează:

* 1. La articolul 12 alineatul (3), litera j) va avea următorul cuprins:

„j) fondurile de pensii facultative;”

* 1. La articolul 14 alineatul (3), litera f) va avea următorul cuprins:

„f) fondurilor de pensii facultative;”.

**Art. XIV.** – La articolul 4 alineatul (1) litera c) din Legea nr.308/2017 cu privire la prevenirea și combaterea spălării banilor și finanțării terorismului (Monitorul Oficial al Republicii Moldova, 2018, nr. 58-66, art.133 ), cu modificările ulterioare, cuvintele „fondurile nestatale de pensii” se substituie cu cuvintele „administratorii fondurilor de pensii facultative”.

**Art. XV.** – La articolul 1 alineatul (4) litera a) din Legea nr.2/2020 privind organismele de plasament colectiv alternative (Monitorul Oficial al Republicii Moldova, 2020, nr. 94-98, art. 142), cu modificările ulterioare, cuvintele „fondurilor nestatale de pensii” se substituie cu cuvintele „fondurilor de pensii facultative”.

**PREŞEDINTELE PARLAMENTULUI**

**Chișinău, 2021.**

**Nr.**